**New Incentives** er en ikke-statlig organisasjon (NGO) basert i Nigeria, som driver et betinget kontantoverføringsprogram (BKO). De har som mål å øke spebarnsvaksinasjon gjennom insentiver, økt oppmerksomhet og reduksjon i hyppigheten av tomme vaksinelagre.

I Nigeria er New Incentives kjent som All Babies Are Equal (ABAE) Initiative, som følge av at navnet New Incentives ikke ble godtatt ved registrering. Organisasjonen blir noen ganger referert til som NI-ABAE. I november 2020 plasserte veldedighetsbedømmeren GiveWell New Incentives på sin liste over de ni mest effektive veldedighetsorganisasjonene. I Norge er organisasjonen også anbefalt av Gi Effektivt, en organisasjon som samler donasjoner for stiftelser evaluert av GiveWell.

Historie
--------

New Incentives ble stiftet i 2011 av Patrick Stadler, Pratyush Agarwal, Svetha Janumpalli. Til å begynne med var forebygging mot HIV hovedfokuset. Kvinner kunne få kontantoverføringer ved gjennomføring av svangerskapsregistrering, HIV testing og fødsel på sykehuset. Programmet har i senere tid blitt utvidet for å omfatte andre graviditetsrisikoer, som anemi, hepatitt og tuberkulose.

Operasjoner
-----------

New Incentives sitt BKO-program utføres nordvest i Nigeria, i statene Jigawa, Katsina og Zamfara.  Denne regionen har landets laveste vaksinasjonsrate, med færre enn 25% av spedbarn vaksinert. I tillegg var Nigeria, i februar 2021, landet med høyest dødelighetsrate for barn under 5 år i verden, på 117.2 dødsfall per 1000 levende fødsler.[] Av disse døde omtrent 40% av vaksineforebyggbare sykdommer som lungebetennelse, diaré og meslinger. Barnedødeligheten varierer fra stat til stat hvor Kebbi har den høyeste (252 dødsfall per 1000) og Ogun den laveste (30 dødsfall per 1000). Den nordvestlige regionen har den høyeste regionale raten på 187 dødsfall per 1000 ifølge Nigeria Demographic and Health survey fra 2018.

Pengeinsentivene fra New Incentives er betinget på at spedbarna får BCG-vaksinen, Pentavalentvaksinen, Pneumokokk konjugatvaksinen og Meningokokkvaksinen, som immuniserer dem mot tuberculose, meslinger, pneumokokksykdommer og Hepatitt B blant andre.

Andre aktiviteter inkluderer forbedring av forsyningskjeden for vaksiner og informasjonskampanjer om vaksiner.

Effektivitet
------------

En randomisert kontrollstudie (RCT) utført av IDInsight mellom Juli 2017 og Februar 2020 i nordvest Nigeria viste at barn i NI-ABAE områder hadde 27% større sannsynlighet til å være vaksinert.

En fagartikkel publisert i 2005, med mål om å finne de mest kostnadseffektive grepene for å forbedre barnehelse i Afrika sør for Sahara, kom fram til at vaksinasjon var det nest mest effektive inngrepet etter mikronæringsstoffstilskudd.

I november 2020 ble New Incentives oppført av veldedighetsbedømmeren GiveWell som en av deres ni anbefalte veldedigheter. Evalueringen baserte seg på den randomiserte kontrollstudien gjennomført av IDInsight i tillegg til programmets kostnadseffektivitet, gjennomsiktighet og rom for vekst som ifølge Givewell veide opp for bekymringer som programmets tidlige stadium og mulig statlig motstand.

Finansiering, sponsorer og partnere
-----------------------------------

New Incentives støttes av flere aktører, både nigerianske og utenlandske. 

Statlige partnere i Nigeria: 

* Det føderale helsedepartementet i Nigeria og finansministeren
* Lokale regjeringer i flere nigerianske delstater: Zamfara, Jigawa og Katsina
* National Social Safety Nets Coordinating Office (NASSCO)

Sponsorer utenfor Nigeria: 

* GiveWell, Good Ventures og Bill and Melinda Gates Foundation
* Open Philanthropy, Y Combinator og Lampert Byrd Foundation
* Swiss Agency for Development and Cooperation og Raising for Effective Giving

Referanser
----------

1. 1 2  «New Incentives». *GiveWell* **(engelsk)**. Besøkt 17. mars 2021.
2. ↑  «Gi Effektivt». *gieffektivt.no*.
3. 1 2  «New Incentives - Crunchbase Company Profile & Funding». *Crunchbase* **(engelsk)**. Besøkt 17. mars 2021.
4. ↑  Slade, Hollie. «Why This Social Entrepreneur Is Paying African Women To Go To Free HIV Clinics». *Forbes* **(engelsk)**. Besøkt 17. mars 2021.
5. ↑  . Besøkt 17. februar 2021.  Manglende eller tom `|tittel=` (hjelp)
6. 1 2  «How It Works». *www.newincentives.org*. Besøkt 17. mars 2021.
7. ↑
8. ↑
9. ↑  Edejer, Tessa Tan-Torres; Aikins, Moses; Black, Robert; Wolfson, Lara; Hutubessy, Raymond; Evans, David B. (17. november 2005). «Cost effectiveness analysis of strategies for child health in developing countries». *BMJ*. 7526 **(engelsk)**. 331: 1177. ISSN 0959-8138. PMID 16282378. doi:10.1136/bmj.38652.550278.7C. Besøkt 17. mars 2021.
10. ↑  «Gi Effektivt - Anbefalte organisasjoner». *gieffektivt.no*. Besøkt 17. mars 2021.
11. 1 2  «Impact of Conditional Cash Transfers on Routine Childhood Immunizations: Evidence from North West Nigeria». *IDinsight* **(engelsk)**. Besøkt 17. mars 2021.
12. ↑  Edejer, Tessa Tan-Torres; Aikins, Moses; Black, Robert; Wolfson, Lara; Hutubessy, Raymond; Evans, David B. (17. november 2005). «Cost effectiveness analysis of strategies for child health in developing countries». *BMJ*. 7526 **(engelsk)**. 331: 1177. ISSN 0959-8138. PMID 16282378. doi:10.1136/bmj.38652.550278.7C. Besøkt 24. mars 2021.
13. ↑  «Gi Effektivt - Anbefalte organisasjoner». *gieffektivt.no*. Besøkt 17. mars 2021.
14. ↑  Edejer, Tessa Tan-Torres; Aikins, Moses; Black, Robert; Wolfson, Lara; Hutubessy, Raymond; Evans, David B. (17. november 2005). «Cost effectiveness analysis of strategies for child health in developing countries». *BMJ*. 7526 **(engelsk)**. 331: 1177. ISSN 0959-8138. PMID 16282378. doi:10.1136/bmj.38652.550278.7C. Besøkt 17. mars 2021.
15. ↑  IDinsight (13. november 2020). «New evidence: Conditional Cash Transfers Increase Immunization Coverage in North West Nigeria». *Medium* **(engelsk)**. Besøkt 17. mars 2021.
16. ↑  *tribuneonlineng.com*. Besøkt 17. mars 2021.  Manglende eller tom `|tittel=` (hjelp)
17. ↑  «All 44 startups that launched at Y Combinator S16 Demo Day 1». *TechCrunch* **(engelsk)**. Besøkt 17. mars 2021.
18. ↑  «New Incentives’ Svetha Janumpalli Receives AppSheet Innovator Award». *PRWeb*. Besøkt 17. mars 2021.
19. ↑  «New Incentives - Tech Nonprofit». *Fast Forward* **(engelsk)**. Besøkt 17. mars 2021.